b'\n_START_ARTICLE_\nGiuseppe Tomasi di Lampedusa\n_START_SECTION_\nBiografija\n_START_PARAGRAPH_\nJaunasis Tomazis gim\xc4\x97 Palerme Lampeduzos ir Palmos di Montechiero kunigaik\xc5\xa1\xc4\x8diui D\xc5\xbeiulijui Marijai Tomaziui (it. Giulio Maria Tomasi) ir Beatri\xc4\x8dei Mastrogiovani Taska di Kuto (it. Beatrice Mastrogiovanni Tasca di Cut\xc3\xb2). Jis tapo vieninteliu vaiku po to, kai nuo difterijos mir\xc4\x97 jo sesuo. Tomasi di Lampedusa buvo labai artimas savo motinai, stiprios asmenyb\xc4\x97s moteriai, kuri \xc4\xafkv\xc4\x97p\xc4\x97 j\xc4\xaf didiems dalykams, ypa\xc4\x8d, d\xc4\x97l to, kad jo t\xc4\x97vas buvo gan\xc4\x97tinai \xc5\xa1altas ir atsiskyr\xc4\x99s. Tomazis mok\xc4\x97si savo did\xc5\xbeiuliuose namuose Palerme su nam\xc5\xb3 mokytojais (\xc4\xafskaitant ir literat\xc5\xabr\xc4\x85 bei angl\xc5\xb3 kalb\xc4\x85) bei su savo motina (kuri mok\xc4\x97 j\xc4\xaf pranc\xc5\xabz\xc5\xb3 kalbos) ir su senele, kuri skait\xc4\x97 jam Emilio Salgari romanus. Ma\xc5\xbeame savo nam\xc5\xb3 Santa Margarita di Belice, teatre, kur ji leisdavo ilgas atostogas, jis pirm\xc4\x85 kart\xc4\x85 pamat\xc4\x97 Hamleto pastatym\xc4\x85, suvaidint\xc4\x85 grup\xc4\x97s keliaujan\xc4\x8di\xc5\xb3 aktori\xc5\xb3. Jo pusbrolis buvo Fulco di Verdura._NEWLINE_1911 m. jis prad\xc4\x97jo lankyti liceo classico Romoje, o v\xc4\x97liau Palerme, galiausiai 1915 metais persik\xc4\x97l\xc4\x97 gyventi \xc4\xaf Rom\xc4\x85 ir \xc4\xafstojo \xc4\xaf teis\xc4\x97s fakultet\xc4\x85. Ta\xc4\x8diau tais metaiss jis buvo pa\xc5\xa1auktas \xc4\xaf kariuomen\xc4\x99 ir kov\xc4\x97si Kaporeto m\xc5\xab\xc5\xa1yje, kur buvo paimtas \xc4\xaf nelaisv\xc4\x99 Austrijos - Vengrijos armijos. Jis buvo laikomas karo belaisvi\xc5\xb3 stovykloje Vengrijoje, bet jam pavyko i\xc5\xa1sigelb\xc4\x97ti ir gr\xc4\xaf\xc5\xbeti Italijon. Po paleidimo i\xc5\xa1 armijos, kaip leitenantas, jis gr\xc4\xaf\xc5\xbeo \xc4\xaf Sicilij\xc4\x85, pakaitomis ils\xc4\x97josi, keliavo su motina ir t\xc4\x99s\xc4\x97 u\xc5\xbesienio literat\xc5\xabros studijas. B\xc5\xabtent tuo metu jis pirm\xc4\x85 kart\xc4\x85 pajuto \xc4\xafkv\xc4\x97pim\xc4\x85 jo v\xc4\x97lesniam romanui \xe2\x80\x9eLeopardas\xe2\x80\x9c. Pirmasis romano planas buvo knyga, kurioje veiksmas vykt\xc5\xb3 tik vien\xc4\x85 dien\xc4\x85, pana\xc5\xa1iai \xc4\xaf garsaus modernaus romano autoriaus D\xc5\xbeeimso D\xc5\xbeoiso roman\xc4\x85 \xe2\x80\x9eUlisas\xe2\x80\x9c._NEWLINE_1932 m. Rygoje, Latvijoje, jis ved\xc4\x97 Aleksandr\xc4\x85 Wolff fon Stomersee, pravarde "Licy", Baltijos vokie\xc4\x8di\xc5\xb3 kilming\xc4\x85 moter\xc4\xaf ir psichoanaliz\xc4\x97s student\xc4\x99. Vestuvi\xc5\xb3 ceremonija buvo \xc5\xa1ven\xc4\x8diama Ortodoks\xc5\xb3 ba\xc5\xbeny\xc4\x8dioje. Pirma, jie gyveno su di Lapedusos motina Palerme, bet netrukus d\xc4\x97l nesuderinamumo tarp dviej\xc5\xb3 moter\xc5\xb3 privert\xc4\x97 Licy gr\xc4\xaf\xc5\xbeti \xc4\xaf Latvij\xc4\x85._NEWLINE_1934 m. mir\xc4\x97 Tomasi t\xc4\x97vas ir jis paveld\xc4\x97jo kunigaik\xc4\x8dio titul\xc4\x85. Jaunasis kunigaik\xc5\xa1tis trumpai gr\xc4\xaf\xc5\xbeo prie ginkl\xc5\xb3 1940 m., bet kaip \xc5\xa1eimos galva paveld\xc4\x97j\xc4\x99s \xc5\xbeem\xc4\x97s \xc5\xabkio plantacijas buvo greitai parsi\xc5\xb3stas namo, r\xc5\xabpintis savo reikalais. Jis ir jo motina gal\xc5\xb3 gale atsissak\xc4\x97 Capo d\xe2\x80\x99Orlando, kuriuo jis buvo sujungtas su Licy; taigi \xc5\xa1eima pergyveno kar\xc4\x85, bet j\xc5\xb3 r\xc5\xabmai Palerme ne._NEWLINE_Po motinos mirties 1946 m. di Lampedusa gr\xc4\xaf\xc5\xbeo gyventi pas \xc5\xbemon\xc4\x85 \xc4\xaf Palerm\xc4\x85 (kunigaik\xc5\xa1tien\xc4\x97 jau anks\xc4\x8diau buvo persik\xc4\x97lusi \xc4\xaf Italij\xc4\x85). 1953 m. jis prad\xc4\x97jo leisti laik\xc4\x85 su grupe jaun\xc5\xb3 intelektual\xc5\xb3, kuri\xc5\xb3 vienas - Gioacchino Lanza Tomasi, buvo toks artimas jo pusbrolis, kad netrukus di Lampedusa j\xc4\xaf legaliai \xc4\xafsis\xc5\xabnijo._NEWLINE_Tomasi di Lampedusa buvo da\xc5\xbenas sve\xc4\x8dias kito savo pusbrolio, poeto Liucijaus Piccolo namuose, su kuriuo keliavo 1954 m. \xc4\xaf Sant Pellegrino Term\xc4\x99 aplankyti literat\xc5\xabrin\xc4\x99 apdovanojim\xc5\xb3 ceremonij\xc4\x85, kur jis sutiko tarp kit\xc5\xb3: Eugenij\xc5\xb3 Montale ir Maria Bellonci. Sakoma, kad gr\xc4\xaf\xc5\xbedamas i\xc5\xa1 kelion\xc4\x97s prad\xc4\x97jo ra\xc5\xa1yti \xe2\x80\x9eLeopard\xc4\x85\xe2\x80\x9c, kuris buvo baigtas 1956 m. Jam gyvam esant romanas buvo atmestas dviej\xc5\xb3 leidykl\xc5\xb3, kaip formaliai ir ideologi\xc5\xa1kai pasen\xc4\x99s k\xc5\xabrinys_NEWLINE_1957 m. Tomasi di Lampedusai buvo diagnozuotas plau\xc4\x8di\xc5\xb3 v\xc4\x97\xc5\xbeys; jis mir\xc4\x97 liepos 23 d. Romoje. Mi\xc5\xa1ios laikytos del Sacro Coure di Gesu bazilikoje, Romoje, o buvo palaidotas kapucin\xc5\xb3 kapin\xc4\x97se, Palerme. Jo romanas buvo publikuotas kitais metais po jo mirties; Elena Croce nusiunt\xc4\x97 j\xc4\xaf ra\xc5\xa1ytojui D\xc5\xbeiord\xc5\xbeio Bassani, kuris \xc5\xa1\xc4\xaf pasi\xc5\xabl\xc4\x97 Feltrinellio leidybos namams. \xe2\x80\x9eLeopardas\xe2\x80\x9c buvo greitai pripa\xc5\xbeintas gerniausiu XX a. vid. ital\xc5\xb3 literat\xc5\xabros k\xc5\xabriniu. 1959 m. u\xc5\xbe \xc5\xa1i\xc4\x85 knyg\xc4\x85 Tomasi di Lampedusa po mirties apdovanotas presti\xc5\xbeiniu Strega prizu. Per kelis m\xc4\x97nesius buvo parduota vir\xc5\xa1 100 000 egzempliori\xc5\xb3 \xe2\x80\x93 tai tikras fenomenas tuometin\xc4\x97je Italijos knygyn\xc5\xb3 rinkoje._NEWLINE_Be \xc5\xbeymiojo romano D\xc5\xbeiuzep\xc4\x97 Tomazis di Lampendusa para\xc5\xa1\xc4\x97 dar 4 apsakymus ir kelet\xc4\x85 es\xc4\x97 apie XIX a. pranc\xc5\xabz\xc5\xb3 ir angl\xc5\xb3 ra\xc5\xa1ytojus, kelet\xc4\x85 apybrai\xc5\xbe\xc5\xb3 apie V. \xc5\xa0ekspyr\xc4\x85 ir jo dramas. \xc5\xa0ie k\xc5\xabriniai taip pat i\xc5\xa1spausdinti po jo mirties. N\xc4\x97 kiek ne ma\xc5\xbeiau u\xc5\xbe roman\xc4\x85 populiaresnis yra ir L. Viskon\xc4\x8dio, to paties pavadinimo filmas \xe2\x80\x9eLeopardas\xe2\x80\x9c, pastatytas 1963, kuriame pagrindinius vaidmenis atliko Burtas Lankasteris, Alenas Delonas ir Klaudija Kardinale ir kuris laim\xc4\x97jo Palm\xc4\x97s \xc5\xa1akel\xc4\x99 Kan\xc5\xb3 film\xc5\xb3 festivalyje. Pats kil\xc4\x99s i\xc5\xa1 senos aristokrati\xc5\xa1kos \xc5\xa1eimos, L. Viskontis filme netiesiogiai dom\xc4\x97josi savo kilme, ta\xc4\x8diau nuo to oficialiai atsiribojo.\n_START_SECTION_\nDarbas\n_START_PARAGRAPH_\n\xe2\x80\x9eLeopardas\xe2\x80\x9c pasakoja pagrini\xc5\xb3 veik\xc4\x97j\xc5\xb3, kunigaik\xc5\xa1\xc4\x8di\xc5\xb3 \xc5\xa1eimos, gyvenimus. Pagrindinis veik\xc4\x97jas Sicilijos aristokratas Donas Fabricijus Korbera, kunigaik\xc5\xa1tis Salina, pergyveno Italijos suvienijimo \xc4\xafvykius. Galb\xc5\xabt labiausiai \xc4\xafsimintina eilut\xc4\x97 knygoje yra i\xc5\xa1sakoma dono Fabricijaus s\xc5\xabn\xc4\x97no Tankred\xc5\xbeio besigin\xc4\x8dijan\xc4\x8dio siekiant \xc4\xafrodyti, kad donas Fabricijus atsisak\xc4\x97 savo i\xc5\xa1tikimyb\xc4\x97s atskilusiai Dviej\xc5\xb3 Sicilij\xc5\xb3 karalystei ir tapo D\xc5\xbeiuzep\xc4\x97s Garibald\xc5\xbeio bei Savojaus karali\xc5\xa1kos gimin\xc4\x97s s\xc4\x85jungininku: \xe2\x80\x9eNebent mes patys dabar visk\xc4\x85 imsime \xc4\xaf rankas, antraip jie \xc4\xafbruks mums respublika. Jei mes norime vieno, pasilikti taip, kaip jie, vadinasi, viskas turi pasikeisti.\xe2\x80\x9c_NEWLINE_Pavadinimas yra i\xc5\xa1verstas \xc4\xaf angl\xc5\xb3 kalb\xc4\x85 kaip \xe2\x80\x9eLeopardas\xe2\x80\x9c, bet ital\xc5\xb3 \xc5\xbeodis gattopardo pirmiausia rei\xc5\xa1kia amerikieti\xc5\xa1k\xc4\x85 ocelot\xc4\x85 ar afrikin\xc4\xaf serval\xc4\x85. \xe2\x80\x9eIl gattopardo\xe2\x80\x9c galb\xc5\xabt rei\xc5\xa1kia laukin\xc4\x99 kat\xc4\x99, kuri buvo med\xc5\xbeiojama iki visi\xc5\xa1ko i\xc5\xa1nykimo Italijoje XIX a. viduryje._NEWLINE_Pirm\xc4\x85 kart\xc4\x85 publikuotas, kai kuri\xc5\xb3 literat\xc5\xabros kritik\xc5\xb3 romanas buvo kritikuotas d\xc4\x97l savo paprasto \xe2\x80\x9enemadingo\xe2\x80\x9c Stendalio ar Tolstojaus tipo realizmo, kuris beveik erzino neo \xe2\x80\x93 relistus, tokius kaip Elio Vittorini ir Alberto Moravia. Ta\xc4\x8diau romanas buvo labai populiarus tarp paprast\xc5\xb3 skaitytoj\xc5\xb3, be to, presti\xc5\xbeini\xc5\xb3 u\xc5\xbesienio intelektual\xc5\xb3, toki\xc5\xb3 kaip Liudvikas Aragonas ir E. M. Forsteris.'